als_Latn dik_Latn sag_Latn
Mercedes-Benz ka zbuluar makinën e re e cila ngërthen në vete të ardhmen – një makinë elektrike vetë-vozitëse të quajtur F 015 Luxury in Motion.
Teknologjia vetë-vozitëse në makinë, e quajtur F 105, do ta vë makinën në lëvizje pa nevojën e shoferit. Makina është e punuar në atë mënyrë që të mundësojë tri lloje ndërveprimesh: në mes të njerëzve dhe makinës, në mes të njerëzve brenda makinës dhe në mes të njerëzve dhe botës së jashtme.
“Kushdo që fokusohet vetëm në teknologji, ende nuk e ka të qartë se si vozitja autonome do ta ndryshojë shoqërinë tonë. Vetura po shndërrohet në diçka shumë më shumë sesa vetëm një mjet transporti dhe përfundimisht do të shndërrohet në një hapësirë lëvizëse banimi”, thonë ekspertët e teknologjisë në makina, transmeton Koha.net.
als_Latn als_Latn als_Latn